*Lēmuma projekts*

**Par finansējuma izdalīšanu skolēnu pārvadājumiem**

Izskatot Alūksnes novada pagastu apvienības pārvaldes 14.06.2023. iesniegumu Nr. ANPAP/1.5/23/177 “Par finansējumu”, kas reģistrēts Alūksnes novada pašvaldībā 14.06.2023. ar Nr. ANP/1-42/23/2210,

ņemot vērā Alūksnes novada pašvaldības aktualizētā Rīcības plāna 2022.-2027. gadam, kas apstiprināts ar Alūksnes novada pašvaldības domes 26.05.2022. lēmumu Nr. 142, U.2.13.uzdevumu un aktualizētās Attīstības programmas 2022.-2027. gadam, kas apstiprināta ar Alūksnes novada pašvaldības domes 23.02.2023. lēmumu Nr.31, 2.8. projektu ideju,

pamatojoties uz Pašvaldību likuma 4. panta pirmās daļas 4. punktu, 10. panta pirmās daļas ievaddaļu, likuma “Par pašvaldību budžetiem” 30. pantu,

1. Izdalīt finansējumu 624,00 EUR (seši simti divdesmit četru *euro*) apmērā Alūksnes novada pagastu apvienības pārvaldei 30 (trīsdesmit) automašīnas sēdekļu – paaugstinājumu iegādei izglītojamo drošai pārvadāšanai ar pašvaldības skolēnu pārvadājumu autobusiem.
2. Finansējumu nodrošināt veicot Alūksnes novada pašvaldības budžeta 2023. gadam pārkārtojumu no uzskaites dimensijas koda 096117 - Alūksnes novada skolēnu pārvadājumu rezerves fonds uz 096119 uzskaites dimensijas kodu – Alūksnes novada pagastu apvienības pārvaldes skolēnu pārvadājumi.
3. Alūksnes novada pašvaldības Centrālās administrācijas Finanšu nodaļai nodrošināt iepriekš minēto līdzekļu pārkārtošanu Alūksnes novada pašvaldības budžetā 2023. gadam.
4. Lēmums stājas spēkā ar tā pieņemšanu.

Domes priekšsēdētājs Dz.ADLERS